b'\n_START_ARTICLE_\nSlaget ved Hannut\n_START_SECTION_\nDen allierede plan\n_START_PARAGRAPH_\nDen allierede overgeneral Maurice Gamelin gav sin f\xc3\xb8rste armegruppe under general Gaston Billotte, og dens st\xc3\xa6rkeste arme, den 1. franske arme med det fuldt mekaniserede Corps de Cavalerie under ledelse af general Ren\xc3\xa9-Jacques-Adolphe Prioux, til opgave at rykke ind i Belgien for at st\xc3\xb8tte den store men lettere udstyrede belgiske arme. Gamelin forventede, at tyskerne hurtigt ville bryde gennem de belgiske stillinger ved Albert kanalen \xe2\x80\x93 belgierne havde under alle omst\xc3\xa6ndigheder antydet, at de efter fire dage ville tr\xc3\xa6kke sig tilbage til de planlagte allierede linje i det centrale Belgien, Dyle-linjen mellem Antwerpen og Namur \xe2\x80\x93 og ville hurtigt etablere en forskanset front omkring Gembloux, lige nord for Namur, for at bremse det som Gamelin foruds\xc3\xa5 ville v\xc3\xa6re fjendens hovedangreb \xe2\x80\x93 et fors\xc3\xb8g p\xc3\xa5 at bryde gennem "Gembloux Hullet" mellem floderne Dyle og Meuse med en stor styrke kampvogne. Da Belgien, Holland og Luxembourg forblev neutrale indtil den tyske invasion af disse lande blev indledt havde det vist sig umuligt i tilstr\xc3\xa6kkeligt omfang at forberede stillinger til den franske 1. arme. Derfor fik Corps de Cavalerie til opgave at gennemf\xc3\xb8re et forsinkelsesslag et sted mellem Gembloux og Maastricht (det sandsynlige sted hvor den tyske h\xc3\xa6r ville falde ind i landet, ved Albert kanalen over det \xc3\xb8stlige b\xc3\xb8jning af Meuse) og forvente fjenden fra at n\xc3\xa5 frem til Gembloux omr\xc3\xa5det indtil den 8. dag i en invasion og dermed give 1. arme tid til at g\xc3\xa5 i stilling._NEWLINE_Kavalerikorpset var blevet oprettet den 26. december 1939 og bestod af de dengang eksisterende pansrede divisioner fra kavaleriet, 1. og 2. lette mekaniserede division. Den 26. marts fik 1. lette mekaniserede division imidlertid til opgave i tilf\xc3\xa6lde af en invasion at skabe en forbindelse til den hollandske arme i n\xc3\xa6rheden af Breda. Denne erfarne division blev derfor fjernet fra kavalerikorpset og udskiftet med 3. lette mekaniserede division, der var blevet opstillet den 1. februar og bestod af reservister, der endnu ikke var fuldt uddannede. Alligevel mente Prioux stadig at han havde tilstr\xc3\xa6kkelige styrker til enten at modst\xc3\xa5 en overgang over floden ved Maastricht eller gennemf\xc3\xb8re et man\xc3\xb8vreslag eller som et tredje alternativ forsvare en improviseret linje. Han kunne v\xc3\xa6lge frit, blot fjenden blev holdt v\xc3\xa6k fra Gembloux tilstr\xc3\xa6kkelig l\xc3\xa6nge. Han besluttede sig for at holde alle muligheder \xc3\xa5bne og handle som situationen kr\xc3\xa6vede det.\n_START_SECTION_\nDen tyske plan\n_START_PARAGRAPH_\nDen tyske plan for denne sektor gik ud p\xc3\xa5 at abgreb med luftb\xc3\xa5rne og st\xc3\xb8dtropper, der erobrede Fort Eben-Emael og broerne over Meuse og Albert kanalen, for at \xc3\xa5bne vejen for 4. Panzer division og bringe linjen ved Albert kanalen til fald f\xc3\xb8r tiden. N\xc3\xa5r f\xc3\xb8rste gennembruddet var sket, ville general Erich Hoepners 16. Korps, og Heeresgruppe B overtage kontrollen med 4. panzer division. Med kommandoen over 3. panzer og 20. motoriserede infanteri division var det Hoepners opgave hurtigt at bringe sit korps frem fra brohovedet, erobre omr\xc3\xa5det hvor det var meningen at den allierede front skulle dannes omkring Gembloux inden de franske infanteridivisioner kunne n\xc3\xa5 frem og grave sig ned i stillinger, og derved bekr\xc3\xa6fte den franske overkommandos vange anelser og tr\xc3\xa6kke alle reserver v\xc3\xa6k fra det tyske hovedfremst\xc3\xb8d i Ardennerne, og dermed give Wehrmacht mulighed for at afsk\xc3\xa6re dem med en hurtig fremrykning til Den engelske kanal, hvilket ville f\xc3\xb8re til et gigantisk omringningsslag. Hans fremrykning var derfor grundl\xc3\xa6ggende en finte.\n_START_SECTION_\n12. maj\n_START_PARAGRAPH_\nDen 12. maj hastede 4. panzer division fram for at erobre sit f\xc3\xb8rste m\xc3\xa5l, Hannut, og ankom til omr\xc3\xa5det om morgenen. General Hoepner, chefen for den tyske 6. Arme beordrede 3. og 4. panzer division til at koncentere sig om at sikre Hannut for at sikre den 6. Armes flanke. Da han manglede br\xc3\xa6ndstof og hans divisions artilleri og infanterist\xc3\xb8tte endnu ikke havde indhentet kampvognene var en \xc3\xb8jeblikkeligt angreb p\xc3\xa5 Hannut risikabelt, s\xc3\xa5 general Stever anmodede om at f\xc3\xa5 br\xc3\xa6ndstof ad luftvejen. Samme morgen st\xc3\xb8dte 4. panzer division p\xc3\xa5 en fransk pansret styrke best\xc3\xa5ende af ca. 25 kampvogne. 4. panzer division \xc3\xb8delagde 7 af de franske kampvogne uden selv at lide tab, mens divisionens 35. panzer regiment, der rykkede frem mod Hannut, st\xc3\xb8dte p\xc3\xa5 kraftig modstand. De franske kampvogne var placering i d\xc3\xa6kning og under slaget modangreb de flere gange. Kampen sluttede med at franskm\xc3\xa6ndene trak sig tilbage. 4. panzer division \xc3\xb8delagde 9 fjendtlige kampvogne og mistede selv 5. 4. Panzer division fortsatte mod Crehen og omringede de franske 2. kyrasserer. 2. lette mekaniserede divisions Somua S35ere gennembr\xc3\xb8d imidlertid den tyske linje og de franske enheder br\xc3\xb8d ud, men led store tab ved det. H\xc3\xb8jre flanke af 4. panzer division var nu farligt udsat._NEWLINE_3. panzer division rykkede frem for at d\xc3\xa6kke denne trussel. Kl. 16.30 anmodede 6. arme om luftrekognoscering. Luftwaffe rapporterede at der var franske kampvogne ved Orp og motoriserede enheder ved Gembloux. Hoepner gav 3. panzer division ordre til at angribe for at forhindre de allierede i at forberede et effektivt forsvar. Under intensiv artilleribeskydning fra franske stillinger ved Wansin og Thisnes faldt tyskerne tilbage. Franskm\xc3\xa6ndene gennemf\xc3\xb8rte igen et modangreb og begge styrkers kampvogne kom i kamp. Resultatet var et d\xc3\xb8dvande og begge parter trak sig tilbage til deres udgangspunkter._NEWLINE_Kl. 20 talte Stever med Hoepner og fortalte ham, at han var sikker p\xc3\xa5 at to franske mekaniserede divisioner l\xc3\xa5 foran ham, en ved hans front og en bag Mehaigne floden. Begge enedesom at gennemf\xc3\xb8re en st\xc3\xb8rre offensiv den f\xc3\xb8lgende dag. If\xc3\xb8lge planen skulle 4. panzer division koncentrere sig om h\xc3\xb8jre side af Gembloux og operere sammen med 3. panzer division._NEWLINE_Tyskerne angreb igen i l\xc3\xb8bet af natten og afpr\xc3\xb8vede de franske stillinger. Den franske stilling ved Wansin k\xc3\xa6mpede hele natten mod tysk infanteri og trak sig til sidst tilbage om morgenen den 13. maj. 3. lette mekaniserede divisions front forblev u\xc3\xa6ndret med stillinger i n\xc3\xa6rheden af Tienen, Jandrenouille og Merdorp. 2. lette mekianiserede division holdt sin oprindelige front. Det eneste gennembrud skete ved Winson, p\xc3\xa5 skillelinjen mellem 2. og 3. lette mekaniserede division. Det var ikke lykkedes for Hoepner at erobre sit m\xc3\xa5l.\n_START_SECTION_\n13. maj\n_START_PARAGRAPH_\nSyd\xc3\xb8st for sletten begyndte tyske styrker deres hovedangreb over Meuse floden. Mod nord gennemf\xc3\xb8rte general Hoepner generende angreb, og fastholdt den st\xc3\xa6rke 1. franske arme, s\xc3\xa5 den ikke kunne gribe ind._NEWLINE_Hoepner troede, at den nyligt ankomne 3. panzer division kun havde svage fjendtlige enheder foran sig. 4. panzer division derimod, mente han stod overfor st\xc3\xa6rke mekaniserede franske enheder ved Hannut og Thisnes \xe2\x80\x93 som franskm\xc3\xa6ndene rent faktisk allerede havde opgivet \xe2\x80\x93 og muligvis en mekaniseret division yderligere syd for Mehaigne._NEWLINE_Luftwaffe gennemf\xc3\xb8rte angreb om formiddagen for at bl\xc3\xb8dg\xc3\xb8re fjendens stillinger. 3. panzer division rykkede frem mod Thorembais. 4. panzer division skulle rykke frem parallelt hermed mod Perwez, mod en forventet st\xc3\xa6rk belgisk anti-tank linje. 16. korps faldt s\xc3\xa5ledes tilbage til 6. armes instruks om straks at rykke frem til Gembloux._NEWLINE_De franske 12. kyrasserer og mod syd 3. bataljon af 11. dragoner afslog b\xc3\xb8lger af tysk infanteri st\xc3\xb8ttet af pansrede k\xc3\xb8ret\xc3\xb8jer. Den tyske 18. infanteridivision infiltrerede deres stillinger. Den franske ledelse planlagde at modangribe med kampvogne fra 1. kyrasserer for at genoprette linjen, men opgav disse planer p\xc3\xa5 grund af udviklingen p\xc3\xa5 resten af 3. lette mekaniserede divisions front. Om eftermiddagen beordrede den franske ledelse en tilbagetr\xc3\xa6kning, og den allierede styrke undslap da det tyske infanteri var langsomt til at f\xc3\xb8lge op p\xc3\xa5 sin succes._NEWLINE_Den 2. lette motoriserede division l\xc3\xa5 lige syd for den akse Hoepner planlagde at bruge ved sit angreb. Tidligt om morgenen sendte 2. lette motoriserede division ca. 30 af sine Somua S-35kampvogne fra Mehaigne til linjen Merdorp-Crehen for at lette presset p\xc3\xa5 3. lette mekaniserede division. Angrebet blev sl\xc3\xa5et tilbage med kraftig fjendtlig kampvogns- og anti-tank beskydning n\xc3\xa6r Crehen med lammende tab. General Bougrain, der var chef for 2. lette motoriserede division meldte om fjendtlige infiltrationer og angreb fra panservogne over Mehaigne floden ved Moha og Wanze, lige nord for Huy, angreb som truede med at afsk\xc3\xa6re den store belgiske garnison i Huy. Bougrain indsatte sin kampvognsreserve for at rette op p\xc3\xa5 situationen. Kl. 15 rapporterede et fransk rekognosceringsfly om store koncentrationer af tyske kampvogne syd\xc3\xb8st for Crehen. Den 2. lette motoriserede division havde ikke l\xc3\xa6ngere reserver til r\xc3\xa5dighed til at gribe ind._NEWLINE_Bougrains dragoner og motoriserede infanteri var spredt ud over en r\xc3\xa6kke isolerede st\xc3\xb8ttepunkter og var s\xc3\xa5rbare overfor infiltrering. Bougrain afslog tilbuddet fra det 3. belgiske korps om at tr\xc3\xa6kke sig tilbage gennem deres front fra Li\xc3\xa8ge omr\xc3\xa5det s\xc3\xa5 han kunne forst\xc3\xa6rke sine tropper ved Mehaigne floden._NEWLINE_Den tyske ledelse var fortsat bekymret over 2. lette motoriserede divisions \xc3\xa5benlyse evne til at kunne gribe ind overfor deres hovedfremst\xc3\xb8d. Tyskerne samlede enheder fra 35., 61. og 269. division og fire andre enheder udstyret med pansrede k\xc3\xb8ret\xc3\xb8jer. Disse enheder infiltrerede de franske st\xc3\xb8ttepunkter nord for Huy og tiltrak sig opm\xc3\xa6rksomheden fra Bougrains kampvogne, hvilket gav Hoepner mulighed for at koncentrere sine styrker mod Prioux\' front vest for Hannut._NEWLINE_De tyske styrker angreb, 3. panzer division i nord i retning af Marilles og Orp, 4. panzer division i retning af Thisnes og Merdorp. Efter kraftige kampe tiltvang de tyske divisioner sig adgang til den anden bred af Mehaigne. I n\xc3\xa6rheden af Orp st\xc3\xb8dte store allierede og tyske kampvognsstyrker sammen. Panzer enhederne var samlet og i overtal, mens de franske opererede i sm\xc3\xa5 grupper. 3. panzer division blev angrebet i flanken og bagfra, men det blev sl\xc3\xa5et tilbage af enheder fra dens 3. panzerbrigade. Kl. 16 havde tysk infanteri sikret Orp._NEWLINE_Mens den franske moral begyndte at vakle bem\xc3\xa6rkede 3. lette motoriserede division omkring 100 kampvogne ved Orp og Maille. Oberst Dodart des Loges, der havde ledelsen af den nordlige sektor af 3. lette motoriserede divisions front, gav ordre til tilbagetr\xc3\xa6kning. Mens de resterende dragoner trak sig tilbage gennemf\xc3\xb8rte deres Hotchkiss H35 kampvogne sammen med to Hotchkiss eskadroner fra 1. kyrasserer et modangreb. Franskm\xc3\xa6ndene tr\xc3\xa6ngte de tyske kampvogne tilbage til floden. Tabene var nogenlunde lige store p\xc3\xa5 begge sider, franskm\xc3\xa6ndene h\xc3\xa6vdede at have \xc3\xb8delagt 6 tyske og selv tabt 3 kampvogne. Oberst de Vernejoul, der havde kommandoen over 1. kyrasserer sendte 36 Somua S-35ere af sted for at stoppe tyske kampvogne i et rykke frem fra Opr til Jandrain. Tyske kampvognsstyrker overraskede franskm\xc3\xa6ndene da de angreb. Et tilsvarende antal tyske kampvogne angreb fra skjulte stillinger og besejrede det franske angreb._NEWLINE_Denne offensiv var den vigtigste indsats, som 3. lette motoriserede division foretog sig for at stoppe 3. panzer division. Den 2. lette motoriserede division iv\xc3\xa6rksatte raids mod de stadig udsatte flanker p\xc3\xa5 4. panzer division, og nogle mindre grupper af franske kampvogne br\xc3\xb8d igennem, men blev hurtigt taget h\xc3\xa5nd om at den 654. anti-tank bataljon. Bortset fra disse isolerede og sporadiske raids gjorde 2. lette motoriserede ikke yderligere fors\xc3\xb8g p\xc3\xa5 at angribe 4. panzer divisions flanke._NEWLINE_Om eftermiddagen indledte 4. panzer division et angreb mod Medorp. Da det franske artilleri \xc3\xa5bnede ild og tysk artilleri svarede sendte franskm\xc3\xa6ndene kampvogne ind i den forladte by og skiftede dygtigt stilling s\xc3\xa5 de tyske kampvogne m\xc3\xa5tte k\xc3\xa6mpe for at ramme deres m\xc3\xa5l. De tyske kampvogne besluttede at omg\xc3\xa5 byen omkring dens venstre flanke, men det gjorde det tyske infanteri til et udsat m\xc3\xa5l, og det blev tvunget til at tr\xc3\xa6kke sig tilbage da de franske kampvogne n\xc3\xa6rmede sig. De tyske kampvogne vendte hurtigt rundt og kom i kamp med franskm\xc3\xa6ndene i \xc3\xa5bent terr\xc3\xa6n. I starten havde franskm\xc3\xa6ndene fordelen p\xc3\xa5 grund af deres bedre pansring og ildkraft, men den tyske taktik, hvor de koncentrede der kampvogne p\xc3\xa5 det afg\xc3\xb8rende punkt begyndte at g\xc3\xb8re sig g\xc3\xa6ldende. Mindre grupper af fransk infanteri infiltrerede og angreb tyskerne i ryggen, men tysk infanteri nedk\xc3\xa6mpede enhver modstand._NEWLINE_P\xc3\xa5 dette tidspunkt var 3. og 4. panzer division under fremrykning til Jandrain. Udenfor byen foregik der et forbitret kampvognsslag. Panzer divisionerne vandt ved at v\xc3\xa6re i overtal og rapporterede at 22 franske Somua S-35 var blevet fuldst\xc3\xa6ndig \xc3\xb8delagt. De tyske styrker sikrede sig byen og omr\xc3\xa5det og tog 400 fanger og fire og fem kampvogne. De franske styrker \xe2\x80\x93 2. og 3. lette motoriserede division begyndte en generel tilbagetr\xc3\xa6kning vestp\xc3\xa5. Panzer divisionerne, som ikke l\xc3\xa6ngere var bange for at blive angrebet i flanken, rykkede frem og kom i kamp med de resterende fjendtlige styrker om aftenen. 3. panzer division h\xc3\xa6vdede at have \xc3\xb8delagt 54 franske kampvogne i l\xc3\xb8bet af dagen heraf 36 af 5. panzer regiment og 18 af 3. panzer regiment. Dens egne tab blev opf\xc3\xb8rt som "sm\xc3\xa5". 6. panzer regiment rapporterede et forel\xc3\xb8bigt tab p\xc3\xa5 2 kampvogne. Der var mange flere tyske kampvogne som var kampudygtige, men da slagmarken var p\xc3\xa5 tyske h\xc3\xa6nder blev mange repareret. Resten af 3. lette motoriserede division gik i stilling bag en belgisk anti-tank forhindring ved fronten Beauvechain-La Bruyere-Pietrebais-Incourt-Perwez. N\xc3\xa6ste morgen faldt 2. lette motoriserede division tilbage til en linje syd for Perwez.\n_START_SECTION_\n14. maj\n_START_PARAGRAPH_\nDet tyske angreb mod Perwez indledtes om morgenen den 14. maj. General Stumpffs 3. panzer division skulle angribe den nye allierede linje ved Gembloux, mens General Stever og den 4. panzer division skulle bryde igennem dens centrum ved Perwez. 4. panzer division kom i kamp med franske kampvogne, som gjorde h\xc3\xa5rd modstand i skovkl\xc3\xa6dte omr\xc3\xa5der omkring Perwez. Efter h\xc3\xa5rde kampe blev de franske stillinger \xc3\xb8delagt med hj\xc3\xa6lp fra tysk infanteri. 3. panzer division blev stoppet af h\xc3\xa5rd modstand fra 2. lette motoriserede division. Det kom til forbitrede kampe og tilsynekomsten af et stort antal franske kampvogne fik den tyske ledelse til at tro at et stort modangreb var under opsejling, mens det i realiteten drejede sig om bagtroppen. Begge sider led betydelige tab af kampvogne, men da natten faldt p\xc3\xa5 stoppede 2. lette motoriserede division sine bagtropskampe, og den tyske ledelse \xc3\xa5ndede lettet op. De allierede styrker havde opn\xc3\xa5et tid til at reorganisere deres styrker som svar p\xc3\xa5 et andet stort tysk angreb den 15. maj.\n_START_SECTION_\nEfterspil\n_START_PARAGRAPH_\nDen tyske plan om at komme f\xc3\xb8r den franske 1. arme til Gembloux mislykkedes trods deres sejr over 3. lette motoriserede division. P\xc3\xa5 den anden side fastholdt Hoepners fremst\xc3\xb8d til den belgiske slette kavalerikorpset og dele af den franske 1. arme mens det afg\xc3\xb8rende tyske angreb lykkedes over Meuse mod syd\xc3\xb8st. Tyskerne havde h\xc3\xa5bet p\xc3\xa5 at Hoepners kampvogne og deres nabokorps kunne binde og neutralisere truslen fra 1. Arme, men den 15. maj stoppede styrker fra 1. franske arme det tyske kampvogne, hvilket gav dem tid og plads til at man\xc3\xb8vrere i._NEWLINE_I den sidste ende var det 1. franske arme, som ved at ofre sig selv forsinkede hovedparten af disse tyske kampvogne, som var brudt igennem i syd\xc3\xb8st, hvilket gav British Expeditionary Force og andre franske enheder mulighed for at undslippe via Dunkerque.'